ถ้วนหน้า
ประเดี๋ยวจะว่ารัฐบาลชุดนี้เอาใจแต่ชาวนา รับจำนำข้าวทุกเมล็ด แม้แต่ชาวไร่อ้อยก็ต้องร้องเฮ!
20 มี.ค. 2556

ประเดี๋ยวจะว่ารัฐบาลชุดนี้เอาใจแต่ชาวนา รับจำนำข้าวทุกเมล็ด แม้แต่ชาวไร่อ้อยก็ต้องร้องเฮ! 
ที่ประชุม ครม.วันที่ 19 มี.ค. ไฟเขียวให้ ธ.ก.ส.ปล่อยเงินกู้กองทุนอ้อยและน้ำตาล 1.5 หมื่นล้านบาท เพื่อเพิ่มราคาอ้อยขั้นต้นปีการผลิต 2555/2556 จาก 950 บาทต่อตัน เป็น 1,110 บาท 
เพิ่มขึ้นให้อีกตันละ 160 บาท 
“ชลิตรัตน์ จันทรุเบกษา” โฆษกประจำสำนักนายกรัฐมนตรี ชี้แจงว่า การปรับเพิ่มราคาค่าอ้อยขั้นต้นอีก 160 บาทต่อตัน กองทุนอ้อยและน้ำตาลทรายจะกู้เงินจาก ธ.ก.ส. 15,142 ล้านบาท มาจ่ายค่าอ้อยขั้นต้นให้ ที่เพิ่มขึ้นให้ชาวไร่อ้อยตามจริง โดยปีนี้คาดว่าจะมีผลผลิต 94.64 ล้านตัน 
แต่เงินกู้ 1.5 หมื่นล้านบาท รัฐบาลไม่ได้ให้ฟรีๆ นะจ๊ะ กองทุนอ้อยและน้ำตาลมีแผนที่จะต้องนำเงินจากการขายน้ำตาลทราย และยังคงนำเงินจากการขายน้ำตาล 5 บาทต่อกิโลกรัม เข้ากองทุนมาชำระคืนให้ ธ.ก.ส. 
จ่ายคืนให้หมดภายใน 14 เดือน 
แต่ดูเหมือนชาวไร่อ้อยจะแห้งเฉา แม้ว่า ครม.จะเพิ่มเงินค่าอ้อยขั้นต่ำให้ แต่เจอค่าจ้าง 300 เพิ่ม น้ำมันพุ่ง ปุ๋ยแพงเข้าไป ร้องขอกันว่า อย่างน้อยต้อง 250 บาท ถึงคุ้มทุน 555